Giles Scott

Giles Scott (s. 23. kesäkuuta 1987 Huntingdon) on brittiläinen kilpapurjehduksen olympiavoittaja, maailmanmestari ja Euroopan-mestari. Hän kilpailee finnjolla-luokassa. 197 senttimetriä pitkä ja 95 kilogrammaa painava Scott edustaa WPNSA-seuraa ja hänen valmentajanaan toimii Matt Howard.

Vuoden 2016 kesäolympialaisista Rio de Janeirosta Scott saavutti kultaa finnjollasta. Hän sai kultaa finnjollasta myös vuodelle 2021 siirretyistä Tokion olympialaisista. Scott on saavuttanut MM-kultaa finnjollasta vuosina 2011, 2014, 2015 ja 2016. Lisäksi hänellä on MM-pronssia vuodelta 2010. EM-kilpailuista Scottilla on kultaa Helsingistä vuodelta 2011 ja vuodelta 2014 La Rochellesta. 

Scott aloitti purjehduksen kuusivuotiaana ja kilpapurjehduksen 11-vuotiaana.

Lähteet 

Brittiläiset kilpapurjehtijat
Brittiläiset olympiavoittajat
Vuonna 1987 syntyneet
Elävät henkilöt